मानव सभ्यता के विकास का इतिहास साक्षी है कि मानव ने अपनी रक्षा करने तथा अपने अस्तित्व को स्थापित करने के क्रम में अनेकानेक विषम, भयावह परिस्थितियों से घोर संघर्ष करते हुए अपनी मूलभूत आवश्यकताओं की पूर्ति के लिए जो कुछ साधनों की वृद्धि हेतु प्राकृतिक संसाधनों का अंधाधुंध विद्रोहन कर रहा है-यह ठीक नहीं। विज्ञान और प्रौद्योगिकी का आश्रय लेकर उसने जिस सामाजिक आर्थिक संरचना को जन्म दिया है विकास की दृष्टि से भले ही उसे उपलिब्ध कहकर संतोष कर लिया जाय पर मानव अनन्त क्षमताओं के बीच भी पंगु बना हुआ है। इस विकास का प्राथमिक और अंतिम उद्देश्य भौतिक भोगवादी होने के कारण दुनिया........सोने की लंका सी समृद्ध चकाचैंध भरी तो दिखाई देती है किन्तु तेजी से पिघलते ग्लेशियारों, उफनते सागरों, भयंकर तूफानी हवाओं, तड़पते-गरजते बादलों, सूर्य की तप्त किरणों और बदलते मौसम चक्र के साथ प्रलय के मुहाने पर खड़ी है। भोर में ही सांझ-लंबी छायाओं में फैलती जा रही जिन्दगी-सिमट कर ठहरी-ठहरी से वृक्षों की फुगनी पर टुकड़े भर धूप सी, विकास के उत्सव में महानाश की प्रस्तुति-भैरव संगीत से गुंजायमान दिग दिगन्त, प्रकृति नदी के रूद्र नृत्य की मूच्र्छना से प्रकंपित धरा, आस्थाएँ-जल में थरथराते प्रतिबिम्ब सी, कामनाएँ-उलझी-उलझी बिखरी- कटीली झाडि़यों सी, विश्वास-छिन्न-भिन्न-उजड़ा, रूखे ठूँठ-सा, आशाएँ निरीह- मुरझाई, सूखी लताओं सी, आशाएँ-निरीह सूखी लताओं सी, कल्पनाएँ-वटवृक्ष की जटाओं-सी-आत्मा आहत क्षत-विक्षत। चारों ओर समस्याओं की बाढ़, प्रगति सुनामी- मुँह फाड़े उमड़ता आता प्रदूषण का सैलाब, तिनकों से उड़ते बहते साधन, परकटे पक्षी-सी गिरते वृक्ष-सभ्यता के आधुनिक विस्तार में ..... जैसे श्मशान में लरजती- छोटी सी जिन्दगी।